OPĆI PODACI O PREDMETU NABAVE I UPUTE ZA PONUDITELJE-DODATNO
OPIS PREDMETA NABAVE:
Predmet ovog postupka javne nabave je nabava usluga tržišne procijene vrijednosti nekretnina u vlasništvu Zagrebačkog holdinga. Odabrani ponuditelji se obvezuju obavljati poslove procjena vrijednosti nekretnina sukladno Zakonu o procjeni vrijednosti nekretnina (Narodne novine, broj 78/15.), Pravilniku o metodama procjene vrijednosti nekretnina (Narodne novine, broj 105/15.), Pravilniku o informacijskom sustavu tržišta nekretnina (Narodne novine, broj 68/20. i 12/24.) i drugim zakonskim i podzakonskim propisima koji uređuju područje procjene vrijednosti nekretnina savjesno, prema pravilima struke, primjenjujući profesionalnu vještinu, znanje i kompetencije prikladno vrsti nekretnine koju procjenjuje.
Nabava je podijeljena u 2 grupe:

[bookmark: _Hlk216427122]GRUPA 1: IZRADA PROCJEMBENIH ELABORATA
[bookmark: _Hlk216427176]GRUPA 2: IZRADA PROCJEMBENIH ELABORATA PROŠIRENOG OBIMA 
Zahtjev za sudjelovanje se može dostaviti za jednu, nekoliko ili za sve grupe predmeta nabave.
Naručitelj uz poziv za dostavu ponuda objavljuje i tehnički opis predmeta nabave kako bi ponuditeljima bilo jasnije koje vrste usluga namjerava nabavljati ovim postupkom nabave uz mogućnost nabave i ostalih usluga ukoliko se za istima ukaže potreba.
Tehničkim opisom utvrđuju se tražene minimalne karakteristike usluge koja se nabavlja.
Svaka pojedinačna nabava po grupi biti će specificirana troškovnikom dostavljenim svim sposobnim gospodarskim subjektima u pozivu na dostavu ponuda.

KOLIČINA
Definirana troškovnikom.
Količina predmeta nabave je:

· predviđena (okvirna)

a biti će navedene u troškovnicima koji će odabranim natjecateljima biti dostavljeni uz poziv na dostavu ponuda za svaku zasebnu nabavu, a ovise o potrebama naručitelja u tom trenutku.

Predviđena količina predmeta nabave određena je budući da zbog prirode predmeta nabave Naručitelj ne može unaprijed i sa sigurnošću znati točne količine za kojima će se pojaviti potreba u razdoblju trajanja ugovora.


TROŠKOVNIK 
Svaka pojedinačna nabava po grupi biti će specificirana troškovnikom dostavljenim svim sposobnim gospodarskim subjektima u pozivu na dostavu ponuda.

TRAJANJE UGOVORA
Rok početak izvršenja ugovora je od dana sklapanja ugovora.
Dinamika isporuke: biti će određeno u drugoj fazi ovisno o potrebama naručitelja.  
Pojedinačni rok isporuke: biti će određeno u drugoj fazi ovisno o potrebama naručitelja.
Rok početka isporuke: nakon zaprimljene narudžbenice.


POSEBNI UVJETI ZA IZVRŠENJE UGOVORA I DRUGI PODACI KOJE NARUČITELJ SMATRA POTREBNIM
Ugovaratelj je obvezan tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće ili odredaba međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi.
Na odgovornost ugovornih strana za ispunjenje obveza iz ugovora o javnoj nabavi, uz odredbe Zakona o javnoj nabavi, na odgovarajući način primjenjuju se odredbe zakona kojim se uređuju obvezni odnosi.(članak 313. Zakona o javnoj nabavi).
Ako ugovaratelj ne izvrši obveze u ugovorenim rokovima (rokovima propisanim kod jamstva za uredno ispunjenje, kod jamstva za otklanjanje nedostataka, rokovima izvršenja), dužan je naručitelju platiti ugovornu kaznu u iznosu 0,5 % od ukupno ugovorene vrijednosti za svaki dan zakašnjenja te nadoknaditi naručitelju sve eventualne troškove i štetu koja bi iz toga proizašla.
Ukupni iznos ugovorne kazne ne može biti veći od 10 % od ukupno ugovorene vrijednosti (bez PDV-a). 
Naručitelj ima pravo na ugovornu kaznu u slučaju da ugovaratelj ne ispuni bilo koju svoju ugovornu obvezu, ili ako zakasni s njezinim ispunjenjem ili ako je neuredno ispuni.
Naručitelj zadržava pravo na ugovornu kaznu i u slučaju primitka zakašnjelog ispunjenja ugovorne obveze.
Naručitelj ima pravo iznos ugovorne kazne odbiti od bilo koje privremene ili okončane situacije-računa ili naplatiti putem jamstva za uredno ispunjenje ugovora.
Pravo na ugovornu kaznu ne umanjuje niti isključuje pravo naručitelja na naknadu eventualne štete preko iznosa ugovorne kazne. 
Odredbe o ugovornoj kazni neće se primjenjivati, ako je ugovoreni rok prekoračen uslijed više sile ili krivnjom trećih osoba, a što ugovaratelj mora dokazati.
Plaćanje ugovorne kazne ne oslobađa ugovaratelja obveze izvršenja predmeta nabave.

Ukoliko je ugovaratelj stranac, njegovi zakonski zastupnici i/ili osobe zadužene za kontakt s naručiteljem i/ili traženi stručnjaci se moraju pridržavati važećih zakona i propisa koji reguliraju rad i boravak stranaca u Republici Hrvatskoj (Zakon o strancima (NN 133/20, 114/22, 151/22, 40/25)).
Isti moraju osigurati stalnu uslugu prevođenja na hrvatski jezik o svom trošku, ukoliko ne poznaju hrvatski jezik.
Ponuditelj je dužan u ponudi priložiti troškovnik u formatu u kojem ga je Naručitelj izradio.
Ugovaratelj/Dobavljač je obvezan pridržavati se odredbi Kodeksa poslovnog ponašanja dobavljača objavljenog na stranci  www.zgh.hr  koji je sastavni dio ugovora između dobavljača i ZGH.

ROK, NAČIN I UVJETI PLAĆANJA
Obračun i naplata izvršenih izvršene usluge obavit će se nakon potpisom prihvaćenih računa od strane naručitelja, a sve temeljem jediničnih cijena iz ponudbenog troškovnika i stvarno izvršenih usluga.
Ponuditelj mora svom računu obvezno priložiti račune svojih podugovaratelja koje je prethodno potvrdio.
Naručitelj se obvezuje ovjereni neprijeporni dio računa platiti ponuditelju/članu zajednice gospodarskih subjekata u roku 60 (šezdeset) dana od dana primitka računa. 
Naručitelj se obvezuje ovjereni neprijeporni dio računa platiti podugovaratelju, na IBAN naveden u ponudbenom listu, u roku 60 (šezdeset) dana od dana primitka računa. 
eRačun treba nasloviti na točan naziv Naručitelja s obvezom naznake broja ugovora.
eRačun mora sadržavati sve obvezne osnovne elemente elektroničkog računa propisane čl.5. Zakona o elektroničkom izdavanju računa u javnoj nabavi (NN 94/18).

Dokument se dostavlja u II. fazi postupka.
Ispunjenje uvjeta temeljem Odluka i Uredbi Vijeća Europske Unije
Vijeće Europske unije usvojilo je Uredbu Vijeća (EU) br. 833/2014 zajedno sa svim njezinim izmjenama, o mjerama ograničavanja s obzirom na djelovanja Rusije kojima se destabilizira stanje u Ukrajini. Sukladno navedenoj Uredbi, naručitelj će tijekom provedbe postupka javne nabave i tijekom izvršenja ugovora postupati sukladno odredbama prema kojima se zabranjuje dodjela bilo kojeg ugovora o javnoj nabavi ili nastavak izvršavanja bilo kojeg takvog ugovora sa osobama, subjektima ili tijelima koji ispunjavaju uvjete iz navedene Uredbe.
Sukladno navedenom, a u svrhu dokazivanja ispunjenja uvjeta propisanih Odlukom i Uredbom Vijeća Europske unije, ponuditelj koji je podnio ekonomski najpovoljniju ponudu će dostaviti, na zahtjev naručitelja, izjavu (Obrazac 1- Izjava o nepostojanju zabrane dodjele ugovora – u prilogu) potpisanu od odgovorne osobe/a ponuditelja/zajednice ponuditelja, kojom izjavljuje da ne postoje okolnosti koje su   propisane navedenom Uredbom i svim njenim izmjenama kao zapreka za dodjelu ugovora o javnoj nabavi, najkasnije do donošenja odluke o odabiru.
U slučaju da ponuditelj koji je podnio ekonomski najpovoljniju ponudu, na zahtjev naručitelja, ne dostavi izjavu kojom izjavljuje da ne postoje okolnosti koje su propisane navedenom Uredbom i svim njenim izmjenama kao zapreka za dodjelu ugovora o javnoj nabavi ili se utvrdi postojanje okolnosti koje su propisane navedenom Uredbom i svim njenim izmjenama kao zapreka za dodjelu ugovora o javnoj nabavi, ponuda istog će biti odbijena kao nepravilna jer nije sukladna dokumentaciji o nabavi.

Za sve što nije regulirano dokumentacijom o nabavi primjenjuju se odredbe Zakona o javnoj nabavi  i podzakonski propisi doneseni temeljem istog.
 
